open-index/open-wikipedia-markdown huggingface dataset:
गुची

**गुची** ( ,  ;  ) यो एक अन्तर्राष्ट्रिय फेसन ब्रान्ड हो। यसको केन्द्रीय कार्यालय इटालीको फ्लोरेन्समा रहेको छ।    यसको लोकप्रिय उत्पादहरूमा हातेझोला, तयारी पोशाक, जुत्ता र त्यससँग सम्बन्धित श्रृङ्गार, सुगन्ध, र घर सजावटका समानहरू सामेल छन्।

यो कम्पनीको स्थापना सन १९२१ मा टुस्कनीको फ्लोरेन्समा गुचियो गुचीले गरेका थिए। गुचियोको छोरा अल्दो गुचीको निर्देशनमा यो एउटा विश्वव्यापी परिचित ब्रान्ड बन्न पुगेको हो। सन् १९८० को दशकमा पारिवारिक कलहको सुरुवात भएपछि, गुची परिवार सन् १९९३ सम्ममा कम्पनीको पुँजीबाट पूर्ण रूपमा निकालिएको थियो। सन् १९९९ मा, गुचीलाई फ्रान्सेली समूह पिनाल्ट प्रिन्टेम्प्स रेडौतेद्वारा अधिग्रहण गरिएको थियो। सन् २०१० को दशकमा गुची एक लोकप्रिय र मनपर्ने 'गीक-चिक' ब्रान्ड बन्न पुगेको हो।

सन् २०१९ मा, गुचीले आफ्नो मातहतमा ४८७ शाखाहरू संचालन गरेको छ जसमा १७,१५७ कर्मचारीहरू रहेका छन्। यो कम्पनीले सन् २०१९ मा आफ्नो उत्पादनहरू विक्री गरेर €९.६२८  अर्ब  (सन् २०१८ मा € ८.२ अर्ब) कमाएको थियो।  सन् २०१४ डिसेम्बरदेखि गुचीको प्रमुख कार्यकारी अधिकारीको रूपमा मार्को बिजारी रहेका छन् भने सन् २०१५ जनवरीदेखि एलेसेन्द्रो मिसेल यसका रचनात्मक निर्देशक हुनुहुन्छ। यो फ्रान्सेली लक्जरी समूह केरिङको सहायक कम्पनी हो।

## इतिहास 
## सन्दर्भ सामग्रीहरू 
श्रेणी:इटालीका कम्पनीहरू
हजारोँ ख्वाहिसेँ ऐसी

***हजारोँ ख्वाहिसेँ ऐसी*** सुधीर मिश्राद्वारा निर्देशित एक भारतीय राजनीतिक नाटक चलचित्र हो जुन सन् २००३ मा बनाइएको थियो तर सन् २००५ मा प्रदर्शन भएको थियो। भारतीय आपतकालिनको पृष्ठभूमिमा स्थापित गरिएको, चलचित्रले सन् १९७० को दशकमा तीन युवाहरूको कथा बताउँछ, जब भारत व्यापक सामाजिक र राजनैतिक परिवर्तनहरूबाट गुज्रिरहेको थियो। शीर्षक उर्दु कवि मिर्जा गालिबको कविताबाट लिइएको हो।

यो चलचित्र ६ महिनामा १२ चलचित्र महोत्सवहरूमा गएको थियो जसमा टर्की, इस्टोनिया, रिभर टु रिभर (फ्लोरेन्स), बर्लिन, एडिनबर्ग, वासिङ्टन, गोवा, बाइट द म्याङ्गो (ब्राडफोर्ड), कमनवेल्थ (म्यानचेस्टर), इन्डिया (लस एन्जलस), डलास, तथा प्यासिफिक रिम (क्यालिफोर्निया) समावेश थियो।

## कलाकार
* के के मेनन सिद्धार्थ त्यागीको रूपमा
* चित्राङ्गदा सिंह गीता रावको रूपमा
* शाइनी आहुजा विक्रम मल्होत्राको रूपमा
* राम कपूर अरुण मेहताको रूपमा
* यशपाल शर्मा रणधीर सिंहको रूपमा
* अखिल मिश्रा विक्रमको बुबाको रूपमा
* सौरभ शुक्ला बिहारी कन्स्टेबलको रूपमा
* अनुपम श्याम झण्डा सिंहको रूपमा
* शिल्पा शुक्ला नीतिको रूपमा
* सत्यजित शर्मा महाराजाको जेठो छोराको रूपमा
* सञ्जय सिंह सञ्जय सिंहको रूपमा
* आरिफ जकारिया डेरिलको रूपमा

## सन्दर्भ सामग्रीहरू
## बाह्य कडीहरू
* 

श्रेणी:भारतीय चलचित्रहरू
श्रेणी:सन् २००३ का चलचित्रहरू
श्रेणी:हिन्दी भाषाका चलचित्रहरू
श्रेणी:अङ्ग्रेजी भाषाका चलचित्रहरू
नेपाली काङ्ग्रेसको मुक्ति सेना

**नेपाली काङ्ग्रेसको मुक्ति सेना** नेपाली काङ्ग्रेसको लडाकू दस्ता थियो। मुक्ति सेनाको गठन बैरगनियामा रणनैतिक सम्मेलनबाट वि.सं. २००७ मा भएको थियो। अहिंसात्मक आन्दोलनबाट जनताको सर्वोच्चता प्राप्त हुन नसक्ने परिस्थितिको मूल्याङ्कन गरी आन्दोलनलाई सशक्त बनाउन नेपाली काङ्ग्रेसले वि.सं. २००७ असोज १० र ११ (सन् १९५० सेप्टेम्बर २६ र २७)मा रौतहटको सीमानामा रहेको वैरगनियामा रणनैतिक सम्मेलन आयोजना गरेको थियो।

यस सम्मेलनले 'शसस्त्र क्रान्तिबाट मात्र देशमा परिर्वन सम्भव छ' भन्ने ठहर गरी सो क्रान्तिको सुप्रिम कमाण्डर पार्टी सभापति मातृका प्रसाद कोइरालालाई बनाउँदै भित्री रूपले त्यसको सञ्चालनको बागडोर विश्वेश्वरप्रसाद कोइराला र सुवर्ण शमशेर राणालाई जिम्मा लगायो। क्रान्ति सम्पन्न भएपछि मुक्ति सेनालाई दिल्ली सम्झौता अनुसार रक्षा दलमा परिणत भयो।

## सिंहदरबार बिद्रोह 
दिल्ली सम्झौता अनुसार मोहन शमशेर नै प्रधानमन्त्री हुने भएपछि कुँवर इन्द्रजित सिंह लगायतहरू असन्तुष्ट भए। उनीहरूले हतियार बुझाउन मानेनन् र सशस्त्र हमला जारी नै राखे। उनलाई भैरहवामा समातियो र सिंहदरबारमा कैद गरिएको थियो। काठमाडौँ ल्याइएका सिंह रक्षा दलमा परिणत भएको मुक्ति सेनाको सहयोगमा विद्रोह गरी मुक्त भएका थिए।

## ज्यादती
काङ्ग्रेसको मुक्तिसेनाले गाउँगाउँमा आतंक मच्चाउँथे। प्रजातन्त्र ल्याउनका खातिर उनिहरूले शासकलाई मात्र हैन अन्यलाई पनि हत्या गर्थे। पूर्वी नेपालमा निकै लुटपाट मच्चाए। प्रजातन्त्र स्थापना पछि गाउँ गाउँमा काङ्ग्रेस चुरीफुरी निकै बढ्यो। झगडा पर्दा "तेरो घरमा काङ्ग्रेस पसोस्" भन्ने उक्ति नै त्यतिबेलाबाट चल्न थाल्यो।

## यो पनि हेर्नुहोस्
* जनमुक्ति सेना, नेपाल
* जनमुक्ति सेना, चीन

## सन्दर्भ सामग्रीहरू
श्रेणी:सात सालको क्रान्ति
मुक्ति सेना
जापानमा आवाज अभिनय

thumb|स्टुडियोमा आवाज अभिनयको भोइस रेकर्ड गर्दै गरेको दृश्य
**जापानमा आवाज अभिनय** एक उद्योगको रूपमा स्थापित छ। यहाँका कलाकारहरूले पात्रहरू वा कथावाचकहरूको रूपमा भोईस-ओभर प्रदान गर्दछन्। जहाँ एनिमे, भिडियो गेमहरू, अडियो नाटकहरू, विज्ञापनहरू, गैर-जापानी चलचित्रहरू र टेलिभिजन कार्यक्रमहरूका लागि आवाज लिप्यन्तरण समावेश छन्।

जापानमा आवाज अभिनेता र अभिनेत्रीको एकदमै लोकप्रियता छ। प्रशसंक कल्बहरूमा यस क्षेत्रमा लोकप्रिय रहेका कलाकारहरूलाई आदर्श मान्ने गरेको पाइन्छ र केही प्रशंसकहरू एक पटक आवाज अभिनेतालाई सुन्न मात्र एउटा पुरै कार्यक्रम हेर्ने गरेका छन्।  प्राय जसो आवाज अभिनेताहरू गायन क्षेत्र र प्रत्यक्ष चलयमान मिडियामा लागेका छन्।

जापानमा करिब १३० वटा आवाज अभिनय विद्यालयहरू छन्। प्रसारण कम्पनीहरू र प्रतिभा एजेन्सीहरूको प्राय आफ्नै आवाज अभिनेताहरू हुन्छन्। विशेष रूपमा आवाज अभिनयमानै केन्द्रित पत्रिकाहरू जापानमा प्रकाशित हुन्छन्। यसमध्ये 'भोइस एनिमेज' सबैभन्दा जेठो चलनचल्तीको पत्रिका हो।

## परिभाषा
## सन्दर्भ सामग्रीहरू
श्रेणी:आवाज अभिनय
श्रेणी:जापानी आवाज अभिनेताहरू
विदेश नीति

[thumb|[यदुनाथ खनाल|सरदार प्रो. **यदुनाथ खनाल****,**अङ्कित हुलाक टिकट,  यदुनाथ खनाललाई नेपाली परराष्ट्र नीतिका मियो मानिन्छ।]]
कुनै देशको **विदेश नीति (परराष्ट्र नीति)**, जसलाई विदेशी सम्बन्ध नीति पनि भनिन्छ। यस नीतिकै आधारमा राज्यले आफ्नो राष्ट्रिय हितको रक्षा गर्न र अन्तर्राष्ट्रिय सम्बन्धको वातावरणमा आफ्ना लक्ष्यहरू प्राप्त गर्न छनौट गरेको स्वहितकारी रणनीतिहरूको समूह हुन्छ। एक देशको **विदेश नीति** अन्य देशहरूसँग आर्थिक, राजनीतिक, सामाजिक र सैन्य विषयहरूमा पालना हुने नीतिहरूको जोड हो। 

## परिचय 
श्रेणी:विदेश नीति
श्रेणी:अन्तर्राष्ट्रिय सम्बन्ध
स्रष्टा र साहित्य

**स्रष्टा र साहित्य** उत्तम कुँवरद्वारा लिखित एक निबन्ध सङ्ग्रह हो। यस पुस्तकलाई मा साझा प्रकाशनले प्रकाशित गरेको थियो। यी निबन्धहरू नेपालका ३५ जना प्रख्यात लेखक, कवि र साहित्यकारहरूसँगको अन्तर्वार्तामा आधारित छन्।

उक्त पुस्तकले सोही वर्ष मदन पुरस्कार प्राप्त थियो। कुँवरले नेपाली साहित्यिक पत्रिका रुपरेखाको सम्पादकका रूपमा काम गर्नुका साथै सक्रिय साहित्यिक पत्रकारका रुपमा काम गरेका थिए। पुस्तकको लोकप्रियता र विषयगत विविधता र रुचिले पाठकहरूलाई आकर्षित मात्र गरेन, तर विभिन्न विश्वविद्यालयहरूको लागि सहायक सामग्रीको रूपमा पनि मान्यता प्राप्तगर्न सफल भयो।

## सारंश 
कुँवरले नेपाली साहित्यिक पत्रिका रुपरेखाको सम्पादकका रुपमा काम गरेका थिए। उनले विभिन्न नेपाली लेखकसँग अन्तरवार्ता लिएका थिए। अन्तर्वार्ताहरू साधारण प्रश्नोत्तरको ढाँचामा नभई कुँवर र लेखकहरूबीचको संवादात्मक शैलीमा थिए जसले पाठकहरूलाई लेखकहरूलाई अझ परिचित र मानवीय तरिकाले चिन्न मद्दत गरेको थियो। उनले ती अन्तरवार्ताहरूमा आधारित भएर निबन्धहरू लेखेका थिए।

पुस्तकमा समावेश लेखकहरू:-

* बाबुराम आचार्य, नेपाली इतिहारविद्
* भूपि शेरचन, नेपाली कवि
* बालकृष्ण सम, नेपाली नाटककार
* इन्द्रबहादुर राई, भारतीय-नेपाली लेखक
* लेखनाथ पौड्याल, नेपाली कवि
* केदारमान व्यथित, नेपाली कवि
* कृष्णचन्द्रसिंह प्रधान, नेपाली साहित्यकार 
* माधवप्रसाद घिमिरे, नेपाली कवि
* मवीवि शाह, नेपालका राजा तथा कवि 
* पारिजात, नेपाली कवयित्री तथा लेखिका
*सिद्धिचरण श्रेष्ठ, नेपाली कवि

## पुरस्कार 
यस निबन्धले वि.सं २०२३ को प्रतिष्ठित मदन पुरस्कार प्राप्त गरेको थियो। 

## सन्दर्भ सामग्रीहरू 
श्रेणी:नेपाली निबन्ध सङ्ग्रहहरू
श्रेणी:मदन पुरस्कार प्राप्त कृतिहरू
डबिङ

[thumb|link=Special:FilePath/Dubbing|[चित्र:Heino Elleri Muusikakool 005-rytmimuusika pano.jpg|thumb]]
**डबिंग** (वा : **डब** ) फिल्म वा टिभी शूटिंग सकिएर  आवाज पछि रेकर्ड गर्ने वा प्रतिस्थापन गर्ने पोस्ट-प्रोडक्शन प्रक्रिया हो। यस शब्दले प्राय:फरक भाषा मा रहेको आवाजलाई प्रतिस्थापन गर्ने भन्ने बुझाउँछ ।   मूल कलाकारको आवाज लाई उस्तै नक्कल गरि बोलेर त्यसलाई प्रतिस्थापन गरिने गरिन्छ। बिभिन्न भाषा मा पहुँच पुर्याएर ब्यापक दर्शक स्रोता तैयार गरिन्छ।  "डबिंग" लाई एक अभिनेताको रेकर्डिंग मा रहेको बिभिन्न त्रुटि लाई पनि सुधार्ने काम को रुपमा लिइन्छ। संवादलाई प्रतिस्थापन गरि नयाँ तैयार गरिन्छ।  सम्पादन पनि सकिए पछि त्यस रेकर्डिङ लाई फिल्म जोडिन्छ।

चलचित्र, भिडियो गेम हरू मा प्राय: विदेशी बजारको माग अनुसार स्थानीय भाषामा डब गरिन्छ। डबिंग  फिल्म, टिभी श्रृ खला, कार्टुन  डिआइ एनिममा प्रयोग गरिन्छ।

एउटा राम्रो उदाहरण- धेरै (हलिवुड) फिल्महरूका हिंदी डब पाईने गर्छन।

भारतमा  "विदेशी चलचित्रहरू" प्राय गरेर हलिउड फिल्महरूको  डबिंग हिन्दी, तमिल र तेलुगु जस्ता भाषाहरूमा गरिन्छ।हलिवुड फिल्म हरु अंग्रेजी मा भन्दा स्थानिय भाषा मा डब गरेर स्थानिय दर्शक हरु लाई आकर्षित गरिन्छ। नेपाल मा पनि बिभिन्न जापानिज,कोरियन ड्रामा हरु डब गरेर प्रसारण हुने गर्छ।।  स्पाइडर म्यान ३ को डबिङ भर्खर उत्तर भारतको लोकप्रिय भाषा भोजपुरीमा गरिएको थियो।
श्रेणी:आवाज अभिनय
श्रेणी:रेकर्डिङ स्टुडियो
अभयचरणारविन्द भक्तिवेदान्त स्वामी प्रभुपाद

**अभयचरणारविन्द भक्तिवेदान्त स्वामी प्रभुपाद** (१ सेप्टेम्बर १८९६ - १४ नोभेम्बर १९७७), उनलाई **स्वामी श्रील भक्तिवेदान्त प्रभुपाद** पनि भनिन्छ। उनको सनातन  गौडीय वैष्णव गुरू र भागवत गीता प्रचारक प्रभुपाद कृष्णको लिला तथा सम्पूर्ण विश्वमा हिन्दू धर्मको प्रचार कार्यमा ठूलो योगदान रहेको छ । उनले वेदान्त कृष्ण-भक्ति र यसका सम्बन्धित क्षेत्रहरूमा शुद्ध कृष्ण भक्तिको चेत दिएका छन्। उनले श्री ब्रह्मा-माधव-गौडिय सम्प्रदायका पुर्वाचार्यहरूका टिप्पणीहरूको प्रचारमा काम गर्नुका साथै पश्चिमी विश्वमा कृष्णभावना फैलाएका थिए। उनी भक्तिसिद्धान्त ठाकुर सरस्वतीका शिष्य थिए। उनले प्रभुपादलाई अङ्ग्रेजी भाषामा वैदिक ज्ञान फैलाउन हौसला दिएका थिए। उनले इस्कन स्थापना गरेर धेरै वैष्णव धार्मिक ग्रन्थहरू आफैंले सम्पादन गरि प्रकाशित गरेका थिए।

## जीवनी
## सन्दर्भ सामग्रीहरू
श्रेणी:सन् १८९६ मा जन्म
श्रेणी:सन् १९७७ मा मृत्यु
श्रेणी:हिन्दू धर्मका गुरुहरू
श्रेणी:कृष्णभक्तहरू
श्रेणी:बङ्गाली मानिसहरू
गौडिय वैष्णव सम्प्रदाय

thumb
**गौडिय वैष्णव सम्प्रदायको** आधारशिला चैतन्य महाप्रभुले राख्नु भएको हो। चैतन्य महाप्रभुद्वारा प्रारम्भ गरिएको 'महामन्त्र नाम संकीर्तन'को प्रभाव पश्चिमी विश्वमा आज पनि व्यापक रूपमा बढ्दै गइरहेको छ। कृष्णकृपामूर्ति श्री श्रीमद अभयचरणारविन्द भक्तिवेदांत स्वामी प्रभुपादलाई गौडिय वैष्णव सम्प्रदायको पश्चिमी विश्वमा अहिलेसम्मकै सर्वश्रेष्ठ प्रचारक मानिन्छ।

वृन्दावनमा रहेको श्री राधा रमणको मन्दिर गौडिय वैष्णव सम्प्रदायको प्रसिद्ध मन्दिर हो। श्री गोपाल भट्ट शालिग्राम शिलाको पूजा गर्ने गर्थे। एकपटक उनलाई शालिग्रामको हात र खुट्टा भएको भए म वहाँलाई विभिन्न तरिकाले सजाउँथे र विभिन्न प्रकारका पोशाकद्वारा शृङ्गार गर्ने भनि अभिलाषा भएको थियो। भक्त वत्सल कृष्णले उनको चाहना पूरा गर्नुभयो र शालिग्रामबाट प्रकट हुनुभएको थियो।

## सन्दर्भ सामग्रीहरू 
## यो पनि हेर्नुहोस् 
* इस्कन
* भक्तिवदन्त स्वामी प्रभुपाद
* हिन्दू धर्म
नहर्की

नहर्की नेपालमा बसोवास गर्ने एक थर हो । नहर्की थरको गोत्र आत्रेय गोत्र हो । नहर्कीहरुको कुल देवता काली नाग हो । गोरखा जिल्लामा रहेको ऐतिहासिक धार्मिक स्थल अकला देवी मन्दिरको पुजारी नहर्की हुन । नहर्की जैसी र क्षेत्री २ जातका छन् । नहर्कीहरु गोरखा, तनहुँ, चितवन, धादिङ्ग, काठमाडौं, दोलखा, मकवानपुर, बाँके आदि जिल्लाहरूमा छरिएर बसोबास गर्दछन । नहर्कीहरुको कुलायन मन्दिर गोरखा जिल्लाको गोरखा न. पा. १४, गोप्लिङ्ग फाँटमा अवस्थित छ ।
धार्मिक मानवशास्त्र

thumb|संकेतात्मक चित्र
**धर्मको मानवशास्त्र** भनेको सामाजिक संस्थाहरूको सम्बन्धमा धर्मको अध्ययन र धार्मिक विश्वास तथा विविध संस्कृति प्रचलनहरूको तुलना हो।

## इतिहास 
१२औँ शताब्दीको शुरुमा अबु रेहन बरानी (सन् ९७३- सन् १०४८) ले भूमध्यसागर (तथाकथित 'मध्य पूर्व' सहित) र भारतीय उपमहाद्वीपमा धर्म र संस्कृतिहरूको मानवविज्ञानको बारेमा विस्तृत तुलनात्मक अध्ययन गरेका थिए।  उनले भारतीय उपमहाद्वीपका मानिस, रीतिथिति र धर्मको बारेमा छलफल गरी आफ्ना कुरा अघि ल्याएका थिए।

१९औँ शताब्दीमा संस्कृतिक मानवशास्त्र  सांस्कृतिक विकासबाट प्रभावित थियो। अधिकांश मानवशास्त्रविद्हरूले 'आदिम' र 'आधुनिक' धर्मको बीचचको फरकबाट धर्मको यो जटिल विकास कसरी भयो भनेर लेखा जोखा प्रदान गर्ने कोशिस गरेका थिए। २०औँ शताब्दीका अधिकांश मानवशास्त्रविद्हरूले यस दृष्टिकोणलाई अस्वीकार गरेका थिए। आज धार्मिक मानवशास्त्रले कार्ल मार्क्स (सन् १८१८- सन् १८८३), सिग्मुन्ड फ्रायड (सन् १८५६- सन् १९३९), इमेल डुर्खिम (सन् १८५८- सन् १९१७), र  म्याक्स वेबर (सन् १८६४- सन् १९२०) जस्ता सिद्धान्तकारहरूको सैद्धान्तिक प्रभावलाई प्रतिबिम्बित गर्दछ। उनीहरूकै बिचारबाट यो मानवशास्त्र फल्दो फुल्दो छ। मानवशास्त्रीहरू खास गरि धार्मिक विश्वास र अभ्यासहरूले कसरी राजनीतिक वा आर्थिक शक्ति झल्काउन सक्छ भनेर अध्ययन गर्ने गर्छन्;  धार्मिक विश्वास र अभ्यासहरूको सामाजिक कार्यहरूका आधारमा धर्मको मानवशास्त्र अगाडि बढेको पाइन्छ।

सन् १९१२ मा, इमेल डुर्खिमले लुडविग फेउरब्याचको सिद्धान्तमाथि ('धर्म' समाजको सामाजिक मूल्य मान्यताको प्रक्षेपण) काम गरेका छन्, उनका अनुसार 'सङ्क्षेपमा भन्नुपर्दा, समाजले आफैँले निर्माण गरेको भगवान आफैँले पूजा गर्छ, एक अर्थमा स्वयंको पूजा गर्छ' भनेर भनेका छन्।  

## सन्दर्भ सामग्रीहरू 
श्रेणी:All articles with dead external links
टेलिभिजन विज्ञापन

**टिभी विज्ञापन** वा **टिभी एडभटिजमेन्ट**, जसलाई प्रायः **व्यावसायिक** **विज्ञापन वा** **विज्ञापन** भनिन्छ ।  यो सन्देश सञ्चार गर्ने संस्था द्वारा निश्चित शुल्क लिएर तैयार गरेको टिभी कार्यक्रमको विविध प्रकार हो। विज्ञापनबाट प्राप्त हुने आयले निजी स्वामित्वमा रहेका टिभी नेटवर्कहरूको लागि राम्रो मुनाफा सृजना हुने गर्दछ। धेरै जसो टिभी विज्ञापनहरू केहि सेकेन्ड देखि केहि मिनेटसम्म हुन सक्दछ । जब देखि टिभीको शुरुवात भयो तब देखि नै त्यस्ता विज्ञापनहरू विभिन्न उत्पादनहरू, सेवाहरू र विचारहरूको प्रबर्धन(प्रचार-प्रसार) गर्न प्रयोग गरिदै आएको छ ।

विज्ञापनले  जनतामा निकै सफलता पुर्वक व्यापक प्रभाव पारेको सर्वविदित छ।

संयुक्त राज्य अमेरिका सहित धेरै देशहरूमा, टीभी विज्ञापन राजनीतिक अभियानका लागि अपरिहार्य मानिन्छ। तर फ्रान्स  र नर्वे जस्ता केही देशहरूमा टिभीमा राजनैतिक विज्ञापनमा  प्रतिबन्ध लगाइएको छ।
right|thumb| १९२८ मा टेलिभिजन प्रयोगात्मक चरणमा थियो,तर त्यो समय पनि  टिभि को उज्वल भविष्यको सबैमा हेक्का थियो र  सामानहरू प्रबर्धन गरिने गरिन्थ्यो।

## ईतिहास 
संयुक्त राज्यमा सन १९४१ १ जुलाईमा पहिलो टिभि बिज्ञापन प्रसारण गरिएको हो। वाचमेकर बुलोभाले ब्रूक्लिन डजर्स र फिलाडेल्फिया फिलिजहरू बीचको बेसबल खेल अघि न्यू योर्कको स्टेशन डब्ल्यूएनबीटीमा एक विज्ञापन प्रस्तुत गर्न ९ डलर तिरेको थियो।  "बुलोभा समयमा अमेरिका चल्छ"  भन्ने आवाज सहितको १० सेकेन्डको बिज्ञापन मा अमेरिकाको नक्सामा राखिएको भित्ते घडीको तस्बिर देखाइएको थियो,  बेलायतमा पहिलो टिभी बिज्ञापन आईटीभीमा २१ सेप्टेम्बर १९५५ मा प्रसारण गरिएको थियो । जुन गिब्स एसआर टूथपेस्ट बिज्ञापन थियो। १९९० को दशकको प्रारम्भसम्ममा टिभीमा विज्ञापन, ठूलो  लगानी गर्न सक्ने कम्पनीहरूले मात्र  गर्न सक्थे, तर डेस्कटप भिडियोको आगमनले धेरै साना र स्थानीय व्यवसायहरूलाई स्थानीय केबल टिभी सेवाहरूमा टिभी विज्ञापन प्रसारण गर्ने अवसर प्रदान गर्‍यो।

श्रेणी:टेलिभिजन शब्दावलीहरू
श्रेणी:टेलिभिजन विज्ञापन
इन्टरनेट सक्रियतावाद

thumb
**इन्टरनेट सक्रियतावाद** अन्तर्गत विशेष गरेर सामाजिक सञ्जाल, इमेल र इलेक्ट्रोनिक सञ्चार प्रविधिको उपयोग गरि नागरिक अभियानलाई छरितो र प्रभावकारी सञ्चारको रूपमा सक्षम गर्नको लागि बृहत् र विशिष्ट दर्शकहरूको लागि विशेष जानकारीको वितरणसँगै समन्वय समेत गर्दछ। यसलाई वेब सक्रियतावाद, अनलाइन सक्रियतावाद, डिजिटल अभियान, डिजिटल सक्रियतावाद, अनलाइन आयोजन, इलेक्ट्रोनिक वकालत, इ-अभियान र इ-सक्रियतावाद पनि भन्ने गरिन्छ। इन्टरनेट प्रविधिको उपयोग गरेर रकम जम्मा गर्न, सामुदायिक भवन, पैरवी समूह र आयोजन गर्नको लागि यसको प्रयोग गरिन्छ। इन्टरनेट सक्रियतावाद एउटा सङ्गठित सार्वजनिक प्रयास हो जसले कुनै एक लक्ष्य प्राप्ति गर्न सामूहिक प्रयास गर्दछ, यसमा नागरिक पहलकर्ता वा समर्थकहरूले डिजिटल मिडियाको प्रयोग गर्छन्। विश्वमा वर्तमान समयमा विभिन्न सोधहरू यस विषयमाथि भइरहेको छ। विशेष गरेर अमेरिका र क्यानडामा सक्रिय वकालत समूहहरूले डिजिटल सक्रियतावादबाट उद्देश्यहरू प्राप्त गर्न  कुन किसिमले सामाजिक सञ्जाल प्रयोग गरिरहेका छन भनेर जानकारी जम्मा गरिरहेको छ।

## सन्दर्भ सामग्रीहरू 
श्रेणी:इन्टरनेट सक्रियतावाद
श्रेणी:समाजमा प्रबिधि
श्रेणी:राजनीति र प्रविधि
मानव जाति विज्ञान

thumb
**मानव जाति विज्ञान** (ग्रीक शब्द ἔθνος अथानोस, जसको अर्थ "मानिस, राष्ट्र, जाति") मानव शास्त्रको एउटा शाखा हो जसले मानवको उत्पत्ति, प्रसार, प्राविधिकता, धर्म, भाषा र सामाजिक संरचनाको तुलना तथा  विश्लेषण गर्दछ। 

## वैज्ञानिक शाखा को रूप मा 
मानव शास्त्र संस्कृति को अध्ययन गर्न बिभिन्न  संस्कृतिक समुहहरु को अलग अलग अध्ययन गरि  तिनीहरु को समान्ता र फरक अध्ययन गरिन्छ। *मानवविज्ञानको शुरुवात गर्ने* श्रेय एडम फ्रान्ज *कोल्लरलाई दिइन्छ । उनले १७८३ मा*  भियनामा प्रकाशित आफ्नो पुस्तक(*Historiae ivrisqve pvblici Regni Vngariae amoenitates) मा* यो शब्द को उल्लेख गरेका थिए।
श्रेणी:मानवशास्त्र
गजुरी गाउँपालिका

'''''' धादिङ जिल्लाका ११ वटा गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा साविकका गजुरी, पिडा र किरानचोक गाविसहरू यसमा गाभिएका थिए।

राजधानी काठमाडौँबाट करिब ७२ किलोमिटर पश्चिममा पर्ने यस स्थान पञ्चायतकालमा पनि एक प्रमुख स्थानमा पर्दथ्यो। यो धादिङ जिल्लाको सदरमुकाम धादिङ्गबेसी पछि रहेको एक प्रमुख स्थान हो। गजुरीबाट सदरमुकाम करिब २५ किलोमिटरको दुरीमा पर्दछ। तत्कालिन समयमा एउटा शान्त गाउँका रुपमा रहेको यस स्थान अहिले विस्तारै शहरीकरण तर्फ उन्मुख हुँदै गइरहेको छ। वर्तमान समयमा यहाँ विभिन्न बैंक तथा वित्तीय संस्थाहरु खुलेका छन् भने विभिन्न बोर्डिङ्ग स्कूलहरू पनि खुलेका छन्। पृथ्वी राजमार्गले विचमा चिरेको यो सहरका भित्री भागहरूमा पनि शाखा बाटोहरू खुलेर घरहरू बन्ने क्रम जारी छ। त्रिशुली नदीको किनारमा रहेको यो स्थान समुद्र सतहबाट करिब ५०० मिटरको उचाइमा रहेको छ।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या २८,६३४ रहेको छ भने यहाँ ६,८३९ घरधुरी रहेका छन्। 

## सन्दर्भ सामग्रीहरू
## बाह्य कडीहरू
*जिल्ला विकास समितिको कार्यालय, धादिङ 

श्रेणी:धादिङ जिल्लाका गाउँपालिकाहरू
श्रेणी:बागमती प्रदेशका गाउँपालिकाहरू
विक्की क्रिस्टिना बार्सिलोना

***विक्की क्रिस्टिना बार्सिलोना*** सन् २००८ को प्रेमप्रसङ्गयुक्त हास्य-नाटक चलचित्र हो जुन वुडी एलेनद्वारा लेखन र निर्देशन गरिएको थियो। यसमा जेभियर बार्देम, पेनेलोपे क्रुज, स्कार्लेट जोहानसन र रेबेका हल मुख्य भूमिकामा छन्। चलचित्र स्पेनको बार्सिलोना, एबिलेस र ओबिएदोमा छायाङ्कन गरिएको थियो। यो एलेनको लगातार चौथो चलचित्र हो जुन संयुक्त राज्य अमेरिका बाहिर छायाङ्कन गरिएको थियो।

यस चलचित्रको प्रिमियर सन् २००८ कान चलचित्र महोत्सवमा भएको थियो। त्यसपछि यसले विश्वव्यापी रूपमा सामान्य रिलिज प्राप्त गरेको थियो जुन अगस्त १५, २००८ मा संयुक्त राज्य अमेरिकामा सुरु भएको थियो र जापानमा यसको जुन २००९ रिलिज सम्म विभिन्न देशहरूमा जारी रहेको थियो। चलचित्रले आलोचकहरूबाट प्रशंसा प्राप्त गरेको थियो, र चार गोल्डन ग्लोब पुरस्कारको लागि नामाङ्कन गरिएको थियो। क्रुजले सहायक भूमिकामा सर्वश्रेष्ठ अभिनेत्रीको लागि दुबै ओस्कर र बाफ्टा पुरस्कार जितेकी थिइन्।

## कलाकार
* जेभियर बार्देम हुआन एन्टोनियो गोन्जालोको रूपमा
* पेनेलोपे क्रुज मारिया एलेनाको रूपमा
* स्कार्लेट जोहानसन क्रिस्टिनाको रूपमा
* रेबेका हल विक्कीको रूपमा
* पेट्रिसिया क्लार्कसन जुडी नेसको रूपमा
* केभिन डन मार्क नेसको रूपमा
* क्रिस मेसिना डगको रूपमा

## सन्दर्भ सामग्रीहरू
## बाह्य कडीहरू
*   
*   
*   
*   
* *विक्की क्रिस्टिना बार्सिलोना*  द नम्बर्समा

श्रेणी:अङ्ग्रेजी भाषाका चलचित्रहरू
श्रेणी:अमेरिकी चलचित्रहरू
श्रेणी:सन् २००८ का चलचित्रहरू
श्रेणी:स्पेनी चलचित्रहरू
श्रेणी:स्पेनी भाषाका चलचित्रहरू
सामूहिक अवचेतन

thumb
**सामूहिक अवचेतन**, अवचेतन मनको संरचनाहरूलाई सन्दर्भित गर्दछ जुन समान प्रजातिहरूको प्राणीहरूबीच साझा गर्ने गरिन्छ। मनलाई व्यक्तिगत अवचेतन र सामूहिक अवचेतन गरि दुई भागमा राखेर अध्यन गर्न सकिन्छ।  कुनै पनि प्रजातिका मिथकहरू, प्रतीकहरू, सामूहिक विश्वास, कर्मकाण्ड, आदि व्यक्तिको सामूहिक अवचेतन मनमा सञ्चित हुने गर्छ। यसैको गम्भीर तहलाई प्रजाति अवचेतन भनिन्छ जसमा प्रजातिहरूको धरोहर सङ्कलित हुने गर्छ। यसमा धेरै तहहरू हुने गर्छ। जस्तै पशु जीवन, आदि मानव, प्रजाति समूह, राष्ट्र, कूल, परिवार आदि। यस प्रकार प्रजातिय स्मृति निर्मित हुने गर्छ जसले परम्पराको रूप लिन्छ।

## सन्दर्भ सामग्रीहरू 
श्रेणी:अवचेतन मन
श्रेणी:अवचेतना
उपहार (निबन्ध)

***उपहार: आदिम समाजमा उपहार बिनिमय(साटा -साट) गरिने  तरिका र कारणहरु,*** १९२५ मा फ्रान्सेली समाजशास्त्री मार्सेल मौस द्वारा लिखित  यस निबन्धले पारस्परिक सिद्धान्त तथा उपहार सिद्धान्त जस्ता  सामाजिक सिद्धान्त को जग हालेका हुन । 
एक निबन्ध: पुरातन समाजहरूमा उपहार विनिमयको तरिका र कारणहरु भन्ने मुल निबन्ध १९२५ मा एक एकेडेमिक जर्नल मा प्रकाशित भएको थियो   पछि यो निबन्ध १९५० मा फ्रान्समा पुनः प्रकाशित भयो र पछि १९५४ मा इयान कनिसनले अँग्रेजीमा अनुवाद गरे। हल्सले १९९० पनि यसलाई अँग्रेजी मा पुन:  प्रकाशित गरे। 

## तर्क 
माउसको यो निबन्ध  समूह हरु बीच वस्तुहरूको आदानप्रदान बाट मानवहरु बीच समधुर सम्बन्ध  बनाउने तरिका मा केन्द्रित रहेको छ।

यसले विभिन्न पुरातन समाजहरूको आर्थिक अभ्यासहरूको विश्लेषण गर्दछ र तिनीहरू बिच रहेको विनिमयमा केन्द्रित पारस्परिक समानत को साझा अभ्यास लाई अध्यन गर्छ। पश्चिमी समाजहरूको अवधारणा विपरीत प्रमाण हरु उनले भेट्टाए।

उनले प्रारम्भिक उपहार प्रणाली एक दाायित्व को रुपमा रहेको कुरा ओैलाए का छन।  सबै भन्दा महत्वपूर्ण लेन देन को रुपमा उपहार लाई प्रस्तुत गरेका छन, कसैले कुनै उपहार प्राप्त गरे पछि उ त्यो उपहार दिने ब्यक्ति को दायित्व स्विकार गर्दै बदला मा दिनु पर्छ भन्ने भावना उसमा जागृत हुन्छ। यस्तो भावना कुनै एक ब्यक्ति मा मात्र नभै कुनै समूह मा पनि देखा पर्दछ,उपहार ले सामाजिक ऐक्यबद्धता निर्माण गर्न कार्य गर्दछ। "उपहार" ले समाजको हरेक पक्षलाई समेट्छ। उनले एक तुलनात्मक विधि प्रयोग गरेर उपहार लाई समाज को हरेक पाटो सँग तुलना गरेका छन।

पुरातन समाज हरुमा हुने पारस्परिक उपहार दिने अभ्यासहरूको अध्ययन गरेपछि, उनले त्यस्मा विविधताहरूको बाबजुद पनि केहि समानता फेला पारे। केहि प्रमाणबाट, उनले सामूहगत तथा  व्यक्तिगत विनिमय अभ्यास बाट  मानव समाजको आधुनिक जग निर्माण गरिएको कुरा स्विकार गरेका छन। 

## प्रभाव 
*उपहार लाई*  मानवशास्त्र मा प्रभावकारी बिषय का रुपमा अध्ययन गरिन्छ। यसको ठूलो क्षेत्र पारस्परिक आदानप्रदान को अध्ययन मा समर्पित छ। यसले दार्शनिकहरू, कलाकारहरू र राजनीतिक कार्यकर्ताहरू आदी लाई उतिकै प्रभाव पारेको छ, जसमा जर्जस बटाइल, जैक डेरिडा, जीन बाउडरिलार्ड, र हालसालै डेभिड ग्रेबर र ब्रिटिश धर्मविद् जोन मिलब्यांक आदि पर्दछन । आज धेरैले मानिस हरु  माउसको यस काम बाट प्रभावित छन।  
श्रेणी:मानवशास्त्र
डिजिटल साक्षरता

thumb|विद्यार्थीहरू कम्प्युटर सिक्दै
**डिजिटल साक्षरता** भन्नाले कुनै एक व्यक्तिले विभिन्न डिजिटल कार्यस्थलमा त्यसको प्रयोग गरि आफ्नो आवश्यक्ता पुरा गर्ने सक्ने क्षमता भन्ने बुझाउँछ। प्रविधिको प्रयोगबाट (विशेष गरि कम्प्युटर वा मोबाइलबाट) तस्विरहरू, भिडियो, टाइपिङ, अडियो आदि प्रविधिक जानकारीहरूलाई प्रसोधन गरेर उत्पादन गर्न सक्ने खुबी भन्ने बुझिन्छ। अमेरिकी पुस्तकालय सङ्घले डिजिटल साक्षरतालाई 'सूचना र सञ्चार प्रविधिको प्रयोग गरि सञ्चार गर्ने, सृजना गर्ने, मूल्याङ्कन दुवै संज्ञानात्मक र प्राविधिक सीपहरूको प्रयोग गर्ने क्षमतालाई बुझाउँछ।' भनेर परिभाषित गरेको छ। हुन त डिजिटल साक्षरताले सुरुमा डिजिटल कौशल कम्प्युटरको प्रयोगमा ध्यान केन्द्रित गरेको थियो तर इन्टरनेटको आगमन र सामाजिक सञ्जालको प्रयोगले मोबाइल उपकरणहरूको  ज्ञान पनि उतिकै महत्वपूर्ण बनाइदिएको छ। डिजिटल साक्षरता परम्परागत साक्षरता जस्तो हैन, यसले परम्परागत साक्षरतालाई निकै पछाडि छोडेको छ। डिजिटल साक्षरतालाई ज्ञानको मार्गको एक भाग मान्नुपर्छ। 
 
## सन्दर्भ सामग्रीहरू 
श्रेणी:प्रविधिको प्रयोग
श्रेणी:साक्षरता
बिन्ध्यवासिनी मन्दिर

**विन्ध्यवासिनी** **मन्दिर** पोखरा सहरमा रहेको सबैभन्दा पुरानो मन्दिर हो। यो हिन्दू मन्दिर पोखराको वडा नं २, मिरुवामा अवस्थित छ। यो मन्दिरले नियमित रूपमा ठूलो सङ्ख्यामा स्थानीय वासी, देशभरका नेपाली र  विदेशीहरूलाई समेत आकर्षित गर्दै आएको छ।  यो मन्दिरको मूल देवी विन्ध्यवासिनी हो। विन्ध्यवासिनीलाई भगवती कालीको अवतार हुन्। मन्दिर परिसरमा देवी सरस्वती, शिव, हनुमान, गणेशका साना मन्दिरहरू छन्। मन्दिर एउटा सानो पहाडमा अवस्थित छ।  मन्दिरसम्म पुग्नको लागि ढुङ्गाको सुन्दर सिढी बनाइएको छ।

**विन्ध्यवासिनी ध्यान मन्त्र:**

अरूणचंदन वस्त्र विभूषितम।

सजलतोयदतुल्यन रूरूहाम्।।

स्मरकुरंगदृशं विंध्यवासिनी।

क्रमुकनागलता दल पुष्कराम्।।

**विन्ध्यवासिनी प्रार्थना मन्त्र:**

निशुम्भ शुम्भ गर्जनी, प्रचण्ड मुण्ड खण्डिनी ।

बनेरणे प्रकाशिनी, भजामि विन्ध्यवासिनी ॥

त्रिशूल मुण्ड धारिणी, धरा विघात हारिणी ।

गृहे-गृहे निवासिनी, भजामि विन्ध्यवासिनी ॥

दरिद्र दुःख हारिणी, सदा विभूति कारिणी ।

वियोग शोक हारिणी, भजामि विन्ध्यवासिनी ॥

लसत्सुलोल लोचनं, लतासनं वरप्रदं ।

कपाल-शूल धारिणी, भजामि विन्ध्यवासिनी ॥

कराब्जदानदाधरां, शिवाशिवां प्रदायिनी ।

वरा-वराननां शुभां, भजामि विन्ध्यवासिनी ॥

कपीन्द्न जामिनीप्रदां, त्रिधा स्वरूप धारिणी ।

जले-थले निवासिनी, भजामि विन्ध्यवासिनी ॥

विशिष्ट शिष्ट कारिणी, विशाल रूप धारिणी ।

महोदरे विलासिनी, भजामि विन्ध्यवासिनी ॥

पुंरदरादि सेवितां, पुरादिवंशखण्डितम्‌ ।

विशुद्ध बुद्धिकारिणीं, भजामि विन्ध्यवासिनीं ॥

**विन्ध्यवासिनी उपासना मन्त्र:**

ॐ ऐं ह्रीं क्लिं विन्ध्यवासिन्यै नम:

## सन्दर्भ सामग्रीहरू
श्रेणी:नेपालका मन्दिरहरू
सरोगेसी

thumb| सरोगेसीद्वारा आफ्नो बच्चाको जन्ममा उपस्थित एक जोडी।**सरोगेसी** (**कोख भाडामा दिने)** कानुनी रुपमा बाँधिएको एउटा समझोैता हो। जहाँ एक महिला (कोख भाडामा दिने आमा) र अन्य ब्यक्तिहरू बीच भएको सम्झोैता अनुरुप बच्चा जन्माउन राजी हुन्छन्, बच्चाको जन्म भइसकेपछि उक्त बच्चाप्रतिको उनको दायित्व समाप्त हुन्छ । विभिन्न कारणले मानिसहरूले यो तरिकाको प्रयोग गरेर बच्चा जन्माउने गर्छन्। कसैको पाठेघरमा वा अन्य शारिरिक कारणले बच्चा जन्माउन नसक्ने अवस्था, अथवा एक पुरुष जोडीले या महिला जोडीले बच्चा जन्माउने चाहना राख्दा वा यस्तै कुनै अवस्थामा मानिसहरूले  सरोगेसीको मद्दत लिन्छन् वा व्यवस्था खोज्छन्। सरोगेसी विभिन्न प्रजनन प्रविधिहरूद्वारा सम्पन्न गरिन्छ।

कसैले शुल्क लिएर वा नलिएर पनि सरोगेसीबाट बच्चा जन्माउन तैयार हुन्छ। भाडामा कोख दिनु पनि एउटा व्यापार नै मान्नु पर्छ। संसारभरि यस सम्बन्धी नियममा फरकपन पाइन्छ। यो प्रक्रियाबाट बच्चा जन्म दिनु कतिपय देशमा कानुन सम्मत छ भने कतिपय देशमा यो गैरकानुनी छ। नेपालमा यो गैर कानुनी हो।

बच्चा जन्म दिने महिलाले आफ्नै अण्डको प्रयोग गरेर गर्भ बोक्ने एउटा तरिका हो भने अर्को तरिकामा बाहिरबाट शुक्राणु र डिम्ब ती महिलामा प्रत्यारोपण गरिन्छ।

## समस्या 
प्राय गरेर सरोगेसीमा कुनै समस्या आएको देखिदैन तर सन २०१४ मा थाइल्यान्डमा भएको ग्यामी भन्ने बच्चाको घटनाले विश्वमा हलचल ल्याएको थियो। जुम्ल्या बच्चामध्ये रोगी बच्चालाई स्विकार नगरेर स्वस्थ्य बच्चालाई मात्र अस्ट्रेलिया लगेका थिए। यसले एउटा तरंग ल्याएको थियो।

## सन्दर्भ सामग्रीहरू 
## बाह्य कडीहरू 
* "सरोगेसी", उत्तम स्वास्थ्य च्यानल, भिक्टोरिया, अष्ट्रेलियाको राज्य सरकार
* नेपाल मा सरोगेसी निषेध 
*बी बी सि को एक रिपोर्ट

श्रेणी:सरोगेसी
श्रेणी:जन्म
दक्षिणेश्वर काली मन्दिर

**दक्षिणेश्वर काली मन्दिर** कोलकाता, बैरकपुरमा विवेकानन्द सेतु नजिकै अवस्थित एक ऐतिहासिक मन्दिर हो। यो मन्दिरकी मुख्य देवी भवतरिणी (देवी काली माताकी एक रुप) हुन्। यो कोलकातामा रहेको सबैभन्दा प्रसिद्ध मन्दिरहरू मध्ये एक हो। यो कोलकातामा रहेको कालीघाट मन्दिरपछि सबैभन्दा प्रसिद्ध काली मन्दिर समेत हो। यो मन्दिरलाई सन् १८५४ मा जन बजारकी रानी रसमनीले निर्माण गरेकी हुन्।

यो मन्दिर रामकृष्ण मिशनका संस्थापक तथा स्वामी विवेकानन्दका गुरु, स्वामी रामकृष्ण परमहंसको कर्मभूमि थियो। स्वामी रामकृष्ण यो मन्दिरमा सन् १८५७ देखि सन् १८६८ सम्म मुख्य पुजारी थिए। त्यसपछि उनले यो मन्दिरलाई साधनास्थल बनाएर कालीको पूजा गर्ने गरेका थिए। स्वामी रामकृष्ण परमहंसका कारण धेरै जनमानसमा यो मन्दिरप्रतिको मोह बढ्दै गएको थियो। मन्दिरको मुख्य चोकको उत्तरपश्चिम कुनामा स्वामी रामकृष्ण परमहंसको कोठा अझै पनि उनको ऐतिहासिक स्मृतिको रूपमा सुरक्षित गरिएको छ, जहाँ उनका भक्तहरू र अन्य दर्शकहरूले प्रवेश गरि अवलोकन गर्न सक्छन्।

## इतिहास 
## सन्दर्भ सामग्रीहरू 
श्रेणी:रामकृष्ण परमहंस
श्रेणी:पश्चिम बङ्गालका मन्दिरहरू
श्रेणी:काली मन्दिरहरू
मिली बबी ब्राउन

**मिली बबी ब्राउन** (जन्म १९ फेब्रुअरी २००४) एक अङ्ग्रेजी अभिनेत्री र निर्माता हुन्। बाह्र वर्षको उमेरमा, उनले नेटफ्लिक्स विज्ञान काल्पनिक शृङ्खला *स्ट्रेन्जर थिङ्स* (सन् २०१६–वर्तमान) को पहिलो सत्रमा इलेभेनको भूमिकाका लागि उल्लेखनीयता प्राप्त गरेकी थिइन्, जुन तीन सत्रहरूको लागि नवीकरण गरिएको थियो। उनले सन् २०१६ मा नाटक शृङ्खलामा उत्कृष्ट सहायक अभिनेत्रीको लागि प्राइमटाइम एमी पुरस्कार नामाङ्कन प्राप्त गरेकी थिइन्। उनले रहस्यमय चलचित्र *एनोला होम्स* (सन् २०२०) मा अभिनय र निर्माण गरेकी थिइन्, र राक्षस चलचित्र *गोडजिला: किङ अफ द मोन्स्टर्स* (सन् २०१९) मा अभिनय गरेकी थिइन्। ब्राउनले सन् २०१९ मा फ्लोरेन्स बाई मिल्स नामक कलर कस्मेटिक्स र स्किनकेयर लाइन सुरु गरेकी थिइन्।

सन् २०१८ मा, ब्राउनलाई विश्वको सबैभन्दा प्रभावशाली व्यक्तिहरूको टाइम १०० सूचीमा चित्रित गरिएको थियो। त्यो वर्ष उनी युनिसेफको सद्भावना राजदूतको रूपमा नियुक्त भएकी थिइन्। उनी यस पदका लागि छानिएकी सबैभन्दा कान्छी व्यक्ति थिइन्।

## प्रारम्भिक जीवन
ब्राउनको जन्म मार्बेला, मलागा, आन्दालुसिया, स्पेनमा भएको थियो। उनी अङ्ग्रेजी बाबुआमा, केली र रोबर्ट ब्राउनका चार बच्चाहरूमध्ये तेस्रो हुन्। उनीसँग आफ्ना बाबुआमा मार्फत बेलायती नागरिकता छ। उनी चार वर्षको उमेरको हुँदा, उनको परिवार बोर्नमाउथ, डोर्सेटमा बसाई सरेका थिए।

चार वर्षपछि, उनको परिवार संयुक्त राज्यमा बसाई सरेका थिए र विन्डरमेर, फ्लोरिडामा बसोबास गरेका थिए। उनी एक कानमा आंशिक श्रवणशक्तिको साथ जन्मेकी थिइन्, र बिस्तारै धेरै वर्षहरूमा त्यो कानमा सबै श्रवणशक्ति हराएको थियो।

## फिल्मोग्राफी
### चलचित्र
## सन्दर्भ सामग्रीहरू
## बाह्य कडीहरू
* 
* 

श्रेणी:सन् २००४ मा जन्म
श्रेणी:जीवित मानिसहरू
श्रेणी:अङ्ग्रेजी चलचित्र अभिनेत्रीहरू
श्रेणी:अङ्ग्रेजी महिला मोडलहरू
श्रेणी:अङ्ग्रेजी बाल अभिनेत्रीहरू
श्रेणी:फ्लोरिडाका अभिनेत्रीहरू
मार्सेल मोस

**मार्सेल माउस** (१० मे १८७२ - १० फेब्रुअरी १९५०)एक फ्रान्सेली समाजशास्त्री हुन ।उनि इमाईल दुर्खीम का भतिजा हुन। माउस ले समाजशास्त्र र मानवशास्त्रको मात्र नभएर त्यो भन्दा बडी योगदान गरेका छन। विश्वको विभिन्न संस्कृतिमा रहेको जादू, बलि प्रथा र उपहार आदनप्रदान जस्ता विषयहरूको विश्लेषण मा उनको बेजोड योगदान छ। उनमा मानवशास्त्री  क्लाउड लाभी-स्ट्रॉस को महत्त्वपूर्ण प्रभाव थियो।  उनको सबैभन्दा प्रसिद्ध लेख *द गिफ्ट* (१९२५) हो।
श्रेणी:मजदुर इन्टरनेसनलका फ्रान्सेली भागका सदस्य
श्रेणी:मानवशास्त्र
सेलेना

**सेलेना किन्तानिया पेरेज** (  ; अप्रिल १६, १९७१ – मार्च ३१, १९९५) एक अमेरिकी गायिका र फेसन डिजाइनर थिइन्। "तेजनो सङ्गीतको रानी" भनेर भनिने, सङ्गीत र फेसनमा उनको योगदानले उनलाई २०औँ शताब्दीको उत्तरार्धको सबैभन्दा प्रसिद्ध मेक्सिकन-अमेरिकी मनोरञ्जनकर्ताहरू मध्ये एक बनाएको थियो। सन् २०२० मा, *बिलबोर्ड* पत्रिकाले ल्याटिन एल्बमहरू र ल्याटिन गीतहरूको चार्ट दुवैमा आधारित "सबै समयका उत्कृष्ट ल्याटिनो कलाकारहरू" को सूचीमा उनलाई तेस्रो स्थानमा राखेको थियो। मिडिया आउटलेटहरूले उनको लुगा छनोटको लागि उनलाई "तेजनो म्याडोना" भन्छन्। उनी सबै समयकी सबैभन्दा प्रभावशाली ल्याटिन कलाकारहरू मध्ये पनि पर्छिन् र उनलाई मुख्यधाराको बजारमा तेजनो विधाको सुरुवात गर्नका लागि श्रेय दिइन्छ।

## सन्दर्भ सामग्रीहरू
## बाह्य कडीहरू
* 
* 

श्रेणी:सन् १९७१ मा जन्म
श्रेणी:सन् १९९५ मा मृत्यु
श्रेणी:अमेरिकी बाल गायिकाहरू
श्रेणी:अमेरिकी पप गायिकाहरू
श्रेणी:अमेरिकी चलचित्र अभिनेत्रीहरू
श्रेणी:अमेरिकी टेलिभिजन अभिनेत्रीहरू
श्रेणी:अमेरिकी कार्यकर्ताहरू
श्रेणी:ग्रामी पुरस्कार विजेताहरू
श्रेणी:अमेरिकी महिला नर्तकहरू
लेजर प्रोजेक्टर

thumb|घरेलु लेजर प्रोजेक्टर
**लेजर प्रोजेक्टर** एक उपकरण हो जसले स्क्रिनमा लेजर किरण परिवर्तन गर्ने गर्दछ। मनोरञ्जन वा व्यावसायिक उपयोगको लागि यसले एक गतिशील छवि सिर्जना गर्ने गर्छ। यो उपकरण भित्र लेजर, मिरर, गाल्भेनोमिटर स्क्यानर, र अन्य अप्टिकल घटकहरू समावेश हुन्छन्। एउटा लेजर प्रोजेक्टर एकल रङ प्रक्षेपण गर्नको लागि एक लेजर प्रकाश स्रोत वा आरजिबी (रातो, हरियो, र निलो) पूर्ण रङ प्रक्षेपणको लागि तीन स्रोतहरू हुन सक्छ।

लेजरहरूले अधिक र उत्तम रङ्गसँगै सम्भावित उज्ज्वल प्रोजेक्ट छविहरू प्रस्ताव गर्दछ।

## लेजर प्रोजेक्टरको प्रकार 
श्रेणी:लेजर उपकरणहरू
मगर गोही

**मगर गोही** दक्षिणी इरान देखि नेपाल लगायत भारतीय उपमहाद्वीपका राष्ट्रहरूको सफा पानीको क्षेत्रमा पाइने गोहीको प्रजाति हो। यो प्रजाति भुटान तथा म्यानमारबाट लोप भइसकेको छ।

## यो पनि हेर्नुहोस
* नेपालमा पाइने सरीसृपहरूको सूची

## सन्दर्भ सामग्रीहरू
श्रेणी:नेपालमा पाइने सरीसृपहरू
जेनेट कार्स्टन

thumb|प्रोफेसर जेनेट कार्स्टन
**जेनेट कार्स्टन चर्चित मानवशास्त्री हुन।** हाल एडिनबर्ग विश्वविद्यालयमा   प्रध्यापन गर्छिन । साथै ब्रिटिश एकेडेमी सँग सम्बन्धित छिन ।  कार्टन बिसेषत सामाजिक र सांस्कृतिक मानवशास्त्र सँग सम्बन्ध राख्ने गर्छिन ।  उनी प्रसिद्ध बेलायती इतिहासकार फ्रान्सिस लुडविग कार्टेनकी छोरी हुन्। 

जेनेट कार्स्टनले मलेसिया र बेलायतमा अनुसन्धान गरेका छिन्। लण्डन स्कूल अफ इकोनॉमिक्समा पीएचडी गर्ने समयमा, क्याम्ब्रिज विश्वविद्यालयमा पोस्ट-डक्टरल रिसर्च फेलो गर्नु का साथै म्यानचेस्टर युनिवर्सिटीमा लेक्चरर पनि थिइन । उनले जोन्स हप्किन्स युनिभर्सिटी, ताइवानको नेश्नल युनिभर्सिटी, यूसीएलए, कोपेनहेगन विश्वविद्यालय, इकोले देस हौटेस एट्युडेस इन् साइन्स सोसाइल्स, मिशिगन युनिभर्सिटी, टोरन्टो युनिभर्सिटी, साओ पाउलो युनिवर्सिटी, र साउ पाउलो विश्वविद्यालयमा जस्ता नामी बिश्वबिध्यालय मा  व्याख्यानहरू र मुख्य भाषणहरू गरेर बिध्यार्थी हरु लाई पडाउने काम गरेकी छन  ।  उनले बेलायत र मलेसियामा  रगत सम्बन्धि चिकित्सिय मान्यता को आफ्ना अनुसन्धान २००७ बाट २०१० सम्म गरेको थिईन 
## यो पनि हेर्नुहोस्
## सन्दर्भ सामग्रीहरू
श्रेणी:मानवशास्त्र
श्रेणी:मानवशास्त्रि
श्रेणी:जीवित मानिसहरू
नेपालमा पाइने सरीसृपहरूको सूची

**नेपालमा पाइने सरीसृपहरूको सूची**मा नेपालमा सुचीकृत भएका सरीसृपहरू पर्दछन्।

## गण: क्रोकोडिलिया 
मा पाइएको मगर गोही।]]
***परिवार** - क्रोकोडिलिडे 
** मगर गोही (*Crocodylus palustris*)

***परिवार**: गाभिलिडे
** घडियाल (*Gavialis gangeticus*)

## गण: स्क्वामाटा 
### उपगण: ल्यासेर्टिलिया
***परिवार**: गेकोनिडे
** टोके-टोके

***परिवार**: भारानिडे
** भैंसे गोहोरो
** सुन गोहोरो

### उपगण: सर्पेन्टिज
***परिवार**: पाइथोनिडे
** एसियाली अजिङ्गर (*Python molurus*)
** बर्मेली अजिङ्गर (*Python bivittatus*)

***परिवार**: एलापिडे
** करेत (*Bungarus caeruleus*)
** गनगली
** एसियाली गोमन (*Naja naja*)
** राज गोमन (*Ophiophagus hannah*)

***परिवार**: टाफ्लोपिडा
** आँदो (*Indotyphlops braminus*)

***परिवार**: कोलुब्रिडे
** धामन
** सिरिसे

## सन्दर्भ सामग्रीहरू
*  

श्रेणी:नेपालमा पाइने सरीसृपहरू
नेपाल कम्युनिस्ट पार्टी (क्रान्तिकारी माओवादी)

**क्रान्तिकारी कम्युनिष्ट पार्टी**  नेपालको एक साम्यवादी पार्टी हो। २०६९ असार ५ गते एकिकृत नेकपा (माओवादी)का तत्कालीन उपाध्यक्ष मोहन वैद्यले दल विभाजन गरेपछि यसको स्थापना भएको थियो। 

## इतिहास 
### स्थापना र प्रथम विभाजन 
२०६९ असारमा, मोहन वैद्यले नेपाल माओवादी कम्युनिस्ट पार्टी गठन गर्न १४९ मध्ये ४५ जना केन्द्रीय समिति सदस्यका साथ एनेकपा (माओवादी)बाट विभाजन गरेका थिए। उनले पार्टी अवसरवादीहरूले भरिएको र नेतृत्वले जनयुद्धका उपलब्धिहरू नष्ट गरेको आरोप लगाएका थिए। २०६३ मा भएको विस्तृत शान्ति सम्झौतामा हस्ताक्षर गर्नुलाई माओवादी नेतृत्वको प्रमुख गल्तीका रूपमा पनि लिएका थिए।  पार्टीले २०७० को संविधानसभा निर्वाचन बहिष्कार गरेको थियो र चुनाव सञ्चालन गरिरहेको प्रधानन्यायाधीश खिलराज रेग्मीको नेतृत्वमा भएको अन्तरिम सरकारको विरोध गरेको थियो।  दलले विभिन्न स्थानहरूमा बम विस्फोट गरेर चुनावमा बाधा पुर्‍याउने प्रयास गरेको थियो जसको परिणामस्वरूप एक बालकको मृत्यु समेत भएको थियो। 

८ मङ्सिर २०७१ मा पार्टी महासचिव नेत्रविक्रम चन्द "विप्लव" सहित १२ जना केन्द्रीय कमिटी सदस्यहरू पार्टीबाट विभाजन भएर वैद्यलाई कमजोर नेतृत्व दिएको र पार्टीलाई नयाँ चरणको क्रान्तिको नेतृत्व गर्न नसकेको आरोप लगाएका थिए। १३ मङ्सिर २०७१ मा, नेपाल कम्युनिस्ट पार्टीको रूपमा नयाँ पार्टी गठन भएको थियो।  

## विचारधारा 
दलले मार्क्सवाद-लेनिनवाद-माओवाद सिद्धान्त  अपनाएको छ। नयाँ जनवादी गणतन्त्र दलको राजनीतिक एजेन्डा हो। पार्टीले अघिल्लो माओवादी पार्टीबाट "माओवादी जनयुद्ध"को रेखाबाट अगाडि बढिरहेको "नयाँ जनविद्रोह"को राजनीतिक एजेन्डालाई पनि समर्थन गरेको छ।

## चुनावी प्रदर्शन 
देशभक्त जनगणतान्त्रिक मोर्चा, नेपालको रूपमा यसले निर्वाचनमा सहभागी भएको थियो।

## टिप्पणी 
## यो पनि हेर्नुहोस् 
* नेपाल कम्युनिस्ट पार्टी (विप्लव)
* माओवादी जनयुद्ध

## सन्दर्भ सामग्रीहरू 
श्रेणी:नेपालका राजनीतिक दलहरू
अनुसन्धान प्रस्ताव

thumb|एक रिसर्च रिपोर्ट
अनुसन्धानको प्रयोजनको लागि तैयार गरिएको पत्र लाई **अनुसन्धान प्रस्ताव**  भनिन्छ । यसमा बिभिन्न बुंदा मा अनुसन्धान को परिचय, प्रस्ताब को बयान,अध्ययन को स्थान तरिका बिधि आदिको बिस्तृत जानकारी हुन्छ। सामान्यतया अध्ययन को क्षेत्रमा यसको प्रयोग हुन्छ । प्रस्तावहरू मा सामान्यता प्रस्तावित अनुसन्धानको सम्भावित प्रभावको मूल्याङकन गरिन्छ। अनुसन्धान मा मुख्य निम्न बुँदाहरू को सम्बोधन गरिन्छ 

* कस्ता अनुसन्धान प्रश्न (हरू) लाई सम्बोधन गरिनेछ, र उनीहरूलाई कसरी सम्बोधन गरिनेछ ।
* अनुसन्धानको लागि कति समय र लागत आवश्यक हुन्छ ?
* के विषयमा  अनुसन्धान गरिएको छ ?
* कसरी अनुसन्धानको नतीजा मूल्यांकन गरिनेछ ?
*  अनुसन्धान ले प्रायोजक, संगठन वा अन्य पक्षहरु लाई कुन रुप मा सहयोग हुन्छ  ?

## शैक्षिक अनुसन्धान 
अनुसन्धान प्रस्तावहरू निम्न बिषय मा, निम्न तरिका ले, निम्न समय स्थान मा गरिने छ भनि सम्पुर्ण रुपमा तैयार गरिएको दस्तावेज हो । जुन अनुसन्धान गर्नु पुर्व तैयार गरिन्छ।  पूरा प्रस्ताव पेश गर्नु अघि पूर्वावलोकनको लागि आशय पत्र वा संक्षिप्त सार प्रस्तुत गरिन्छ।  

शैक्षिक अनुसन्धान प्रस्तावहरू सामान्यतया थेसिस, शोध पत्र लेखनको प्रारम्भिक आवश्यकताहरूको अंशको रूपमा लेखिन्छन्।  तिनीहरू सामान्यतया अनुसन्धान पत्र ला लागी एउटा निश्चित ढाँचा अनुसरण गर्छन। त्यसमा परिचय, साहित्य समीक्षा, अनुसन्धान पद्धति र लक्ष्यहरूको छलफल, र निष्कर्ष हरु  हुन्छन। 

###### सन्दर्भ सामाग्री 
* प्रस्ताव लेखन

श्रेणी:अनुसन्धान
अनुसन्धान योजना

thumb|अनुसन्धान को योजना
**अनुसन्धान योजना** भन्नाले  अनुसन्धान   गर्नु पुर्व गरिन समग्र रणनीति लाई बुझाउँछ ।अनुसन्धान का लागी गरिने तथ्याङक हरु को संग्रह, व्याख्या, विश्लेषण त्यस्तै अनुसन्धान प्रश्न (हरू) समाधान गर्न गरिने एक तार्किक योजना नै अनुसन्धान योजना हो। 

अनुसन्धान कर्ता ले आफ्ना बिस्वास र मान्यता को आधारमा स्वबिवेक प्रयोग गरेर यस्ता अनुसन्धान योजनाहरु तैयार गर्छन।उस्ले कुन बिधिको प्रयोग गर्छ र त्यो बिधि प्रयोग गर्न कस्तो पुर्व अनुसन्धान कर्ता हरुले योजना हरु को स्थापना गरेका छन त्यो कुरा पनि महत्वपुर्ण हुन आँउछ।

अनुसन्धान योजना अनुसन्धान पुर्वक गरिने एक रूपरेखा हो जुन अनुसन्धान प्रश्नहरूको उत्तर खोज्नको लागि सिर्जना गरिएको हुन्छ।

श्रेणी:अनुसन्धान
मेटल डिटेक्टर

thumb|धातु खोजी गर्न मेटल डिटेक्टरको प्रयोग गर्दै
**मेटल डिटेक्टर**को प्रयोग धातुसँग सम्बन्धित सामानहरू खोजी गर्नको लागि प्रयोग गर्ने गरिन्छ। यस बाहेक ल्यान्ड माइन, हथियार, बम, विस्फोटक जस्ता बस्तुहरू खोजी गर्न यसलाई प्रयोग गर्ने गरिएको छ। एउटा सामन्य मेटल डिटेक्टरमा एउटा विद्युत दोलक हुने गर्छ जसले एसी विद्युत उत्पन्न गर्दछ। यो विद्युतीय धारा एउटा विद्युत चुम्बकीय तारबाट प्रवाहित भएर छुट्टै चुम्बकीय क्षेत्र उत्पन्न गर्दछ। यसमा एउटा विद्युतीय तारको प्रयोग गरिएको हुन्छ जसले चुम्बकीय क्षेत्रलाई मापन गर्ने गर्दछ। चुम्बकीय पदार्थ भेटिएमा यसले चुम्बकीय क्षेत्रमा हुने परिवर्तनको आधारमा यसलाई मापन गर्दछ। यसमा राखिएको माइक्रोप्रोसेसरले धातुको प्रकार पत्ता लगाउने गर्दछ। मेटल डिटेक्टर यन्त्रले विद्युत चुम्बकत्वको सिद्धान्तमा कार्य गर्दछ। बेग्ला-बेग्लै कार्यहरूको प्रयोग अनुसार मेटल डिटेक्टरको संवेदनशीलता भिन्न हुने गर्छ।

१९औँ शताब्दीमा वैज्ञानिक यस्तो यन्त्रको खोजी कार्यमा लागेका थिए जसले धातुहरूलाई खोजी गर्न सहज बनाउन सकोस्। सुरुवाती समयमा धातुहरू खोजी गर्नको लागि बनाइएको उपकरणहरूको क्षमता सीमित थियो र ती यन्त्रहरूले ऊर्जाको प्रयोग धेरै मात्रामा गर्दथे। यस कारण ती यन्त्रहरू धेरै स्थानमा उपयोगी थिएन। सन् १८८१ मा ग्राहम बेलले यसै किसिमको यन्त्रको मूल खोज गरेका थिए। सन् १९३७ मा गेरहार्ड फिसरले यस प्रकारको युक्तिको विकास गरेर मेटल डिटेक्टर बनाउन सफल भएका थिए उनी सफल भएर यस यन्त्रलाई एकस्व गराएका थिए।

## प्रकार 
## सन्दर्भ सामग्रीहरू 
श्रेणी:परीक्षण उपकरण
बुख्याचा

का धानखेतमा राखिएका बुख्याचाहरू।]]

**बुख्याचा** खेतबारीमा तर्साउनको लागि राखिने मानव आकारको पुत्ला हो। यो खेतबारीमा लगाएको बालिनालीलाई बिभिन्न जनावर तथा चराचुरुङ्गीहरूबाट बचाउनको लागि राख्ने गरिन्छ। प्राय जसो बुख्याचालाई पुराना लुगाकपडाहरू लगाइ मानिस जस्तै देखिनेगरी बनाइने गरिन्छ।

## सन्दर्भ सामग्रीहरू
## बाह्य कडीहरू
* Photo of a crow trap in Australia
* Scarecrows historically speaking

बुख्याचा
श्रेणी:कृषि
राजी भाषा

**राजी भाषा** नेपाल तथा भारतको उत्तराखण्डमा बोलिने भाषा हो।

## वितरण
राजी भाषा नेपालका पश्चिमका जिल्लाहरू: सुर्खेत, बाँके, बर्दिया, दाङ, कैलाली र कञ्चनपुर तथा भारतमा पिथौरागढ जिल्ला बसोबास गर्ने राजी जातिका मानिसहरूले बोल्ने गर्छन।

## सन्दर्भ सामग्रीहरू
श्रेणी:नेपालमा बोलिने भाषाहरू
श्रेणी:लुम्बिनी प्रदेशमा बोलिने भाषाहरू
श्रेणी:कर्णाली प्रदेशमा बोलिने भाषाहरू
श्रेणी:उत्तराखण्डमा बोलिने भाषाहरू
श्रेणी:भारतका लोपोन्मुख भाषाहरू
जेम्स सी स्कट

**जेम्स सी स्कट** (जन्म डिसेम्बर २,१९३६)   अमेरिकी राजनीतिक शास्त्री र मानवशास्त्री हुन ।  उनको प्राथमिक अनुसन्धान दक्षिणपूर्व एशियाका किसानहरू र उनीहरूले प्रभुत्वको बिरोधमा गर्ने गरेका विभिन्न रूपहरूका प्रतिरोधहरूमा केन्द्रित रहेको छ।  *न्यु योर्क टाइम्सले* उनको अनुसन्धानलाई "अत्यधिक प्रभावशाली र उच्च स्तर को" भनि  वर्णन गरेको छ। 

स्कटले विलियम्स कलेजबाट स्नातक डिग्री र येलबाट राजनीतिशास्त्रमा एमए र पीएचडी प्राप्त गरेका हुन। उनले १९७६ सम्म विस्कॉन्सिन – म्याडिसन विश्वविद्यालय र त्यसपछि येलमा अध्यापन गरे । १९९१ देखि उनले कृषि अध्ययनमा येलको कार्यक्रम निर्देशित गरे।  ऊनि कनेक्टिकटको डरहममा बस्छ, जहाँ उन्ले एक समय भेडा चराएका थियो । 

### नैतिक अर्थव्यवस्था 
भियतनाम युद्दको क्रममा स्कटले भियतनाममा चासो लिएका थिए। स्कट ले नैतिक अर्थव्यवस्था को कुरा गरेका छन। किसानहरूको नैतिक अर्थव्यवस्था:१९७६ मा किसानहरूले विरोध गर्ने तरिकाहरूको बारेमा लेखेका थिए।  धनि किसान हरुले आफ्ना वरिपरि गरिब र दिन दुखि हरु(कमाराहरु) निर्माँण गर्छन। गवार मान्छेहरु तैयार गर्छन र उनि हरु को संरक्षण गर्छन जस बाट आँफुलाई फाईदा पुगोस भन्ने उनिहरु को चाहना हुन्छ।त्यसता मानिस हरु ले आँफु माथिको प्रभूत्व महसुस त गर्छन तर त्यसको सिधै प्रतिकार गर्न सक्दैनन,प्रतिकार को बिभिन्न स-साना रुप हरु(अटेरी गर्ने,कुरा काट्ने,काम नगरिदिने आदी) गर्ने गर्छन।त्यस बाट आफ्नो तुष मेटाउछन।

यस्तै स-साना कुराहरुबाट क्रान्तिका लागी कारक बनिन्छ भनेर उनि तर्क गर्छन।

### कमजोरहरूको हतियार 
*कमजोरहरूको हतियार* *हरेक दिनको किसान हरु को प्रतिरोधको* (१९८५ ) स्कटले आफ्ना सिद्धान्तहरु संसारका अन्य भागहरुमा किसानहरु बिचमा विस्तार गरे। स्कट ग्राम्सी को हेजेमोनी सँग फरक मत राख्छन  ।। स्कटले तर्क गर्छन, किसान ले गर्ने यस्ता दैनिक प्रतिरोधहरु ले उनीहरूले प्रभुत्वमा राजी नभएको कुरा देखाउछ।

## सन्दर्भ सामग्रीहरू
## बाह्य कडीहरू
* येल को होमपेज
* जेम्स स्कटसँग साक्षात्कार 
*Homepage at Yale
*James Scott explores governance in the Southeast Asian highlands at Asia Society, November 2010 (w/ video)
*interviewed by Alan Macfarlane 26th March 2009 followed by his Mellon Lecture given in Cambridge
*
*Interviewed by Benjamin Ferron and Claire Oger 20th June 2018 (The Conversation)

श्रेणी:जीवित मानिसहरू
श्रेणी:पुनरावलोकन नगरिएको अनुवादहरू रहेको पृष्ठ
पाकिस्तानको प्रधानमन्त्री

**पाकिस्तानका प्रधानमन्त्री** () (उच्चारण:वजीरे अजम) पाकिस्तान सरकारको प्रमुख तथा राष्ट्रको प्रमुख कार्यकारी हुन्। 

प्रधानमन्त्रीले सरकारको कार्यकारी शाखाको नेतृत्व, आर्थिक वृद्धिको निगरानी, राष्ट्रिय सम्मेलनको नेतृत्व गर्दछन् भने यस पदमा रहने व्यक्ति मन्त्रिपरिषदको पनि अध्यक्ष हुन्छन् र आणविक शस्त्रागारहरूमा सेनापति अख्तियारवाला हुन्छन्। प्रधानमन्त्रीले राष्ट्रको नेतृत्वमा र आन्तरिक र विदेश नीतिको सबै मामिलाहरूमा नियन्त्रणमा राख्छन्। प्रधानमन्त्री राष्ट्रिय सम्मेलनका सदस्यहरूद्वारा निर्वाचित हुन्छन् र सामान्यतया संसदमा बहुमत दलका नेता पनि हुन्छन्। पाकिस्तानको संविधानले प्रधानमन्त्रीमा कार्यकारी अधिकार प्रदान गरेको छ। मन्त्रिपरिषद् नियुक्ति गर्न र कार्यकारी शाखा चलाउनको लागि प्रधानमन्त्री जिम्मेवार हुन्छ।

संवैधानिक रूपमा प्रधानमन्त्रीले महत्वपूर्ण विषयहरूमा पाकिस्तानका राष्ट्रपतिको मुख्य सल्लाहकारको रूपमा काम गर्दछन् र सैनिक नेतृत्वको प्रत्येक शाखामा नियुक्ति गर्नका साथै संयुक्त अध्यक्ष प्रमुखहरू मार्फत सेनाको नियन्त्रण सुनिश्चित गर्न प्रभावकारी भूमिका खेल्दछन्। प्रधानमन्त्रीका शक्तिहरू हरेक शाखाद्वारा जाँच र सन्तुलनको एक प्रणालीको साथ उल्लेखनीय रूपमा विकसित भएको छ। युद्ध कानून लागू भएको कारण सन् सन् १९६०–७३, सन् १९७७–८५ र सन् १९९९–२००२ को अवधिमा प्रधानमन्त्रीको पद खाली थियो। यी प्रत्येक अवधिमा, राष्ट्रपतिले नेतृत्व गरेको तानाशाहीमा सैन्य नेतृत्वमा प्रधानमन्त्रीको अधिकार रहेको थियो। 

२५ जुलाई २०१८ मा सम्पन्न राष्ट्रव्यापी आम चुनावहरूको नतीजा पछि पूर्व क्रिकेट खेलाडी इमरान खान १८ अगस्त देखि प्रधानमन्त्रीको पद रहेका छन्।

## टिप्पणी 
## सन्दर्भ सामग्रीहरू 
## बाह्य कडीहरू 
* जानकारी पृष्ठ पाकिस्तान सरकारको वेबसाइटमा। 

श्रेणी:पाकिस्तानको राजनीति
पाकिस्तानका प्रधानमन्त्री
श्रेणी:पाकिस्तानको संसद
श्रेणी:पाकिस्तानको संविधान
सिग्मुन्ड फ्रायड

**सिग्मुन्ड फ्रायड** (जन्म: सन् १८५६, मृत्यु: सन् १९३९ सेप्टेम्बर २३) () एक महान अस्ट्रियाली मनोचिकित्सक तथा मनोवैज्ञानिक थिए। उनी "मनोविश्लेषण" नामक एक मनोचिकित्सा पद्धतिका आविष्कारक हुन्। फ्रायडलाई मनोविश्लेषणको जनक मानिन्छ। उनले आफ्नो विभिन्न कार्यहरूले मानिसहरूका व्यापक प्रभाव छोडेका थिए। अवचेतन, फ्रायडिय स्खलन, आत्मरक्षण प्रक्रिया र सपनाको प्रकृतिको व्याख्या जस्ता अवधारणाहरूले गर्दा उनी निकै लोकप्रिय बनेका थिए। सोही समय फ्रायडको विभिन्न सिद्धान्तहरूले आधारमा साहित्य, चलचित्र, मार्क्सवादी र नारीवादी सिद्धान्तहरू माथि गहिरो प्रभाव परेको थियो। उनी इदिपस मनोग्रन्थी र इलेक्ट्रा मनोग्रन्थी सिद्धान्तहरूका लागि विश्व प्रसिद्ध छन्।

## सन्दर्भ सामग्रीहरू
अभ्यास सिद्धान्त

alt= पियरे बोरडियू|thumb|पियरे बोरडियू
**अभ्यास सिद्धान्त** (**सामाजिक अभ्यासहरूको** सिद्धान्त) एक सिद्धान्त हो (वा सिद्धान्तहरूको 'परिवार') जसले समाज र संस्कृतिलाई बुझ्ने र बुझाउने प्रयास गर्दछ। ज्ञानमा आधारित अभ्यासहरू जुन धेरै नै जटिल सामाजिक संस्थाहरू गठन गर्न एक **अर्कामा अन्तरसम्बन्धित** रहन्छन्। सेरी अर्टनरका अनुसार अभ्यास सिद्धान्त 'एकातिर मानवीय कार्यको बीचमा प्राप्त हुने सम्बन्धहरूलाई व्याख्या गर्न खोज्छ भने अर्को तिर विश्वव्यापी नियम जसलाई हामी अरुले बनाएको नियम भन्छौं त्यसलाई बुझन खोज्छ' भनि व्याख्या गरेका छन्। यसले संरचनावादी दृष्टिकोण र व्यक्तिवादी कार्य सिद्धान्तहरू बीचको शास्त्रीय सामाजिक सिद्धान्तमा द्वन्द्वको समाधान गर्न खोज्दछ। यसले व्यक्तिहरूले गर्ने कार्यहरूबाट सामाजिक घटनाहरूको व्याख्या गर्ने प्रयास गर्दछ। 

अभ्यास सिद्धान्त मुख्य रुपमा फ्रान्सेली सिद्धान्तवादी र समाजशास्त्री पियरे बौर्डीयोसँग सम्बन्धित छ। उनको व्यवहारको अवधारणाले अभ्यास सिद्धान्तका सिद्धान्तहरूको एक महत्त्वपूर्ण सुत्रको प्रतिनिधित्व गर्दछ। बौर्डीयूले 'मानिसले सामाजिक व्यवस्थालाई कसरी स्वीकार गर्छ भन्ने धारणाको विकास गरेका हुन्। अभ्यास सिद्धान्तको रूपरेखा अल्जेरियाको स्वत्रन्तता सङ्ग्राम समयमा लेखेका एउटा मूल विषयमा आधारित पुस्तक हो। उनलाई समाजशास्त्रमा मात्र होइन, मानवशास्त्र, शिक्षा, अन्तर्राष्ट्रिय सम्बन्ध र सांस्कृतिक अध्ययनहरूमा पनि उतिकै महत्वपुर्ण रूपमा हेरिन्छ।

## सन्दर्भ सामग्रीहरू 
श्रेणी:समाजशास्त्र
श्रेणी:मानवशास्त्र
मिसेल फुको

**पावल-माइकल डोरिया फुको** ( ,  ;  (सन् १९२६ अक्टुबर १५- सन् १९८४ जुन २५) एक फ्रान्सेली दार्शनिक, विचारहरूको इतिहासकार, लेखक, राजनीतिक कार्यकर्ता, साहित्यकार र आलोचक थिए। फुकोका सिद्धान्तहरू मुख्यतया शक्ति र ज्ञानको बिचको सम्बन्धलाई सम्बोधन गर्दछन्। उनलाई प्रायः उत्तर-संरचनावादी र उत्तर आधुनिकतावादी भने पनि, फुकोले यसलाई अस्वीकार गरेका थिए। उनको विचारहरू विशेष गरि सञ्चार अध्ययन, मानवशास्त्र, मनोविज्ञान, समाजशास्त्र, अपराध विज्ञान, सांस्कृतिक अध्ययन, साहित्यिक सिद्धान्त, नारीवाद, मार्क्सवाद र आलोचनात्मक सिद्धान्तमा काम गर्ने शिक्षाविद्हरूलाई प्रभाव पारेको हुन्छ।

## जीवनी
## सन्दर्भ सामग्रीहरू
श्रेणी:समाजिक दर्शनशास्त्र
श्रेणी:सन् १९२६ मा जन्म
जैविक क्षमता

**जैविक क्षमता वा बायोपावर** फ्रान्सेली विद्वान, दार्शनिक, इतिहासकार, र सामाजिक सिद्धान्तकार मिसेल फुकोद्वारा बनाइएको वा प्रयोग गरिएको शब्द हो। यो आधुनिक राष्ट्रका राज्यहरूको अभ्यास र विषयहरूको नियमनलगायत मानिसहरूलाई अधीनमा राख्न र जनसङ्ख्या नियन्त्रणको लागि विविध विधिहरूको ब्यापक प्रयोगसँग सम्बन्धित छ। फुकोले यो शब्द पहिलो पटक 'कोलेज दा फँस'मा आफ्नो व्याख्यानमा प्रयोग गरेका  थिए।  यो शब्दको पहिलो प्रकाशन भने (फुकोको 'द हिस्ट्री अफ सेक्लिसुटी'को पहिलो खण्डमा) 'द विल टु नोलेन्स'मा छापिएको थियो। 

## अवधारणा 
फुकोका अनुसार जैविक क्षमता एक प्रविधि हो, जुन ठूलो समूहमा मानिसहरूलाई नियन्त्रणको लागि प्रयोग गरिन्छ। सामाजिक अनुशासनात्मक संस्थाहरूमार्फत तथा जनसङ्ख्याको जैविक राजनीतिमार्फत मानव  नियन्त्रणलाई जनाउँछ। फुकोको विश्लेषण अनुसार आधुनिक शक्ति सामाजिक व्यवहार र मानवीय आचरणमा देखिने गर्छ, र यो विस्तारै सूक्ष्म नियमहरू र सामाजिक व्यवस्थालाई स्वीकार गर्छ। यसले आधुनिक राष्ट्र वा राज्य, पूँजीवाद, आदिको निर्माण गर्न सम्भव बनाउँछ। जैविक क्षमता शाब्दिक रुपमा शरीरिक शक्तिद्वारा जनसङ्ख्या नियन्त्रणको लागि धेरै र विविध विधिहरूको व्यापक प्रयोग हो।

## सन्दर्भ सामग्रीहरू 
श्रेणी:शक्ति
श्रेणी:मिसेल फुको
स्ट्रेन्जर थिङ्स

***स्ट्रेन्जर थिङ्स*** द डफर ब्रदर्सद्वारा सिर्जना गरिएको एक अमेरिकी विज्ञान काल्पनिक हरर थ्रिलर स्ट्रिमिङ टेलिभिजन शृङ्खला हो। यो शृङ्खला नेटफ्लिक्समा रिलिज गरिएको थियो। डफर ब्रदर्स शृङ्खलामा अग्रणी निर्माताहरूका रूपमा काम गर्छन् र सन लेभी र ड्यान कोहेनसँग कार्यकारी निर्माताहरू हुन्। यो शृङ्खला नेटफ्लिक्समा जुलाई १५, २०१६ मा प्रिमियर भएको थियो।

## कलाकार र पात्रहरू
* विनोना राइडर जोइस बायर्सको रूपमा
* डेभिड हार्बर जिम हपरको रूपमा
* मिली बबी ब्राउन इलेभेन / जेन हपर ("एल") को रूपमा 

## सन्दर्भ सामग्रीहरू
## बाह्य कडीहरू
* 
* 

श्रेणी:अमेरिकी नाटक टेलिभिजन शृङ्खलाहरू
श्रेणी:अङ्ग्रेजी भाषाका टेलिभिजन कार्यक्रमहरू
श्रेणी:अङ्ग्रेजी भाषाका नेटफ्लिक्स मूल कार्यक्रमहरू
दीनार

**दीनार** () भूमध्य सागर नजिकैका धेरै देशहरूमा प्रयोग हुने एक प्रमुख मुद्रा इकाई हो। यसको ऐतिहासिक प्रयोग व्यापक रूपमा रहेको छ।.

आधुनिक दिनारको ऐतिहासिक पूर्ववर्तीहरू सुनको दिनार हो जुन मध्यकालीन इस्लामी साम्राज्यको मुख्य सिक्का हो जसलाई खलिफा अबद अल-मलिक इब्न मर्वान इब्न अल-हकमद्वारा ६९६–६९७ ईसापूर्वमा, जारी गरिएको थियो। "दिनार" भन्ने शब्द पुरानो रोमको चाँदीको "देनारिउस" सिक्काबाट आएको थियो]

कुषाण शासन कालमा सुनको सिक्केको वजन ८.०३ ग्राम हुने गरेको थियो भने गुप्त कालमा यसको वजन ९.३३ ग्राम रहेको थियो। यो कुषाणको सिक्काहरूमा आधारित थियो। रोमन रूपमा दीनारको मूल्य करिब साढे चार ग्राम स्वर्णको बराबर थियो। हाल तमाम देश तथा क्षेत्रहरूमा दीनार धातुको मुद्राको विपरीत कागजको नोटहरूको प्रयोग हुने गरेको छ।

## इतिहास 
'दीनार' शब्द अरबी अथवा संस्कृत शब्दबाट आएको थियो जसको अर्थ सूवर्णमुद्रा वा असर्फी हुन्छ। मौलिक रूपमा यो शब्द रोमन शब्दबाट आएको थियो र करिब  तीन दशक ईसा पू्र्व, स्वर्ण मुद्राको रूपमा यसको रोमन गणतन्त्रमा प्रचलन सुरु भएको थियो। रोमबाट नै 'देनारिउस' अरब क्षेत्रमा दीनारको रूपमा पुगेको थियो।

## प्रयोग गर्ने देशहरू 
### दीनार वा यसको समान प्रयोग गर्ने देशहरू 
### बिसौँ शताब्दीमा दीनारको प्रयोग गर्ने देश तथा क्षेत्रहरू 
## तथ्यसूत्र 
## बाह्य कडीहरू 
* 


श्रेणी:सम्प्रदाय (मुद्रा)
श्रेणी:इस्लामी बैङ्किङ
श्रेणी:इस्लामी बैङ्किङ र वित्त शब्दावली
श्रेणी:आधुनिक अप्रचलित मुद्राहरू
एनोला होम्स (चलचित्र)

***एनोला होम्स*** सन् २०२० को रहस्य चलचित्र हो जुन न्यान्सी स्प्रिङ्गरको उही नामको युवा वयस्क कथा शृङ्खलामा पहिलो पुस्तकमा आधारित छ। चलचित्र ज्याक थोर्नको पटकथाबाट ह्यारी ब्राडबीरले निर्देशित गरेका छन्। चलचित्रमा निर्मात्रीको रूपमा काम गर्दै, मिली बबी ब्राउनले शीर्षक पात्रको रूपमा अभिनय गरेकी छिन्।

*एनोला होम्स* २३ सेप्टेम्बर २०२० मा प्रदर्शित भएको थियो। चलचित्रले आलोचकहरूबाट सामान्य सकारात्मक प्रतिक्रिया प्राप्त गरेको थियो, जसले ब्राउनको प्रदर्शनको प्रशंसा गरेका थिए।

## कलाकार
* मिली बबी ब्राउन एनोला होम्सको रूपमा
* हेनरी केभिल सेर्लक होम्सको रूपमा
* साम क्लेफ्लिन माइक्रफ्ट होम्सको रूपमा
* हेलेना बोनहम कार्टर युडोरिया होम्सको रूपमा

## सन्दर्भ सामग्रीहरू
## बाह्य कडीहरू
* 
* 

श्रेणी:सन् २०२० का चलचित्रहरू
श्रेणी:अङ्ग्रेजी भाषाका चलचित्रहरू
श्रेणी:२०२० को दशकका अमेरिकी चलचित्रहरू
श्रेणी:अङ्ग्रेजी भाषाका नेटफ्लिक्स मूल चलचित्रहरू
श्रेणी:अमेरिकी रहस्य चलचित्रहरू